सेवा में, मुख्य चुनाव अधिकारी, विधानसभा निर्वाचन-2012, उत्तर प्रदेश। विषय- सोनभद्र में पेड न्यूज की निगरानी के लिए गठित प्रशासनिक समिति के संदर्भ में…। महोदय! अवगत कराना है कि केंद्रीय चुनाव आयोग ने उत्तर प्रदेश विधानसभा निर्वाचन-2012 में पेड न्यूज पर अंकुश लगाने के लिए जिला स्तर पर पेड न्यूज निगरानी समिति का गठन करने का निर्देश दिया है। केंद्रीय चुनाव आयोग के निर्देश के तहत राज्य के सभी जिलों में जिला प्रशासन ने पेड न्यूज निगरानी समिति का गठन भी किया है। सोनभद्र में भी पेड न्यूज की निगरानी के लिए जिला प्रशासन द्वारा एक समिति का गठन किया गया है जिसमें जिलाधिकारी बतौर जिला निर्वाचन अधिकारी के रूप में अध्यक्ष हैं।